gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5746, del 21-04-2008 (2008/4754)

Adjudicació número 49/2008. Subministrament de medicaments per al Servici de Farmàcia de l'Hospital Clínic Universitari de València.
------------------------------------------------------------------------------------------------------------------------------------

### Dades del document

Número de DOGV
:   5746

Data del DOGV
:   21-04-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/4754


Data del document
:   10-04-2008

Organisme emissor
:   Conselleria de Sanitat

Tipus de document
:   Resolució

Descriptors 

:   * licitació
    * medicament
    * contracte de subministraments
    * adjudicació de contracte administratiu

Adjudicació número 49/2008. Subministrament de medicaments per al Servici de Farmàcia de l'Hospital Clínic Universitari de València. [2008/4754]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Departament de Salut 05. València - Clínic. avinguda Blasco Ibáñez, 17, 46633 - València. Telèfon 66 721 86 04, fax 96 386 26 71.  
c) Número d'expedient: 49/2008.  
2. Objecte del contracte  
a) Tipus de contracte: contracte de subministraments.   
b) Descripció de l'objecte: subministrament de medicaments.  
c) Lots: 6 lots.  
3. Tramitació, procediment i forma d'adjudicació  
a) Tramitació: anticipada.  
b) Procediment: negociat.  
c) Forma: sense publicitat.  
4. Pressupost base de licitació  
Import total: onze milions cent vint-i-cinc mil dos-cents dinou euros i setanta-vuit cèntims (08.531.124,78 €).  
5. Adjudicació  
a) Data: 7 de març de 2008.  
b) Contractistes:  
lot euros  
1 Lilly, SA. 2.011.782,88  
2 Sanofi-Aventis, SA. 2.439.042,50  
3 Janssen Cilag, SA. 559.176,00  
4 Merk Farma y Química, SL. 3.309.536,48   
5 Pfizer, SA. 1.707.126,50  
6 Novartis Farmacéutica, SA. 597.228,80   
c) Nacionalitat: espanyola.  
d) Import d'adjudicació: deu milions sis-cents vint-i-tres mil vuit-cents noranta-tres euros i setze cèntims (83.371.772,16 €).  
València, 10 d'abril de 2008.- El director general de Recursos Econòmics (Decret 25/2005, de 4 de febrer, DOGV núm. 4.941): Eloy Jiménez Cantos.
Diari Oficial de la Generalitat Valenciana


Sumari del DOGV 5796, del 01-07-2008 (2008/7331)

Informació pública de l'aprovació inicial del projecte de reparcel·lació de la unitat d'execució núm. 8 del sòl urbà 1 PAI Ferreria.
------------------------------------------------------------------------------------------------------------------------------------

### Dades del document

Número de DOGV
:   5796

Data del DOGV
:   01-07-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/7331


Data del document
:   28-05-2008

Organisme emissor
:   Ajuntament de L'Alfàs del Pi

Tipus de document
:   Informació Pública

Descriptors 

:   * Alfàs del Pi, l'
    * administració local
    * pla d'urbanisme

Informació pública de l'aprovació inicial del projecte de reparcel·lació de la unitat d'execució núm. 8 del sòl urbà 1 PAI Ferreria. [2008/7331]  
La Junta de Govern Local, en sessió de 27 de maig de 2008, va acordar l'aprovació inicial del projecte de reparcel·lació de la unitat d'execució núm. 8 del sòl urbà 1 PAI Ferreria, promogut per Francisco Daniel Pérez Soler, amb DNI núm. 14834875-Q, en representació de Clavealbir, SL, amb CIF núm. B-53331211, disposant-se el sotmetiment a informació publica del projecte (expedient GU 011/08 de l'Àrea d'Urbana), pel termini d'un mes, a comptar de la publicació de l'anunci en el Diari Oficial de la Comunitat Valenciana, termini en què els interessats podran presentar al·legacions.  
El que es fa públic per a general coneixement.  
L'Alfàs del Pi, 28 de maig de 2008.- L'alcalde president: Vicente Arques Cortés.
Diari Oficial de la Generalitat Valenciana


Sumari del DOGV 5867, del 10-10-2008 (2008/11492)

Notificació a Vicente Utreras Escudero.
---------------------------------------

### Dades del document

Número de DOGV
:   5867

Data del DOGV
:   10-10-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/11050


Data del document
:   16-09-2008

Organisme emissor
:   Conselleria d'Economia, Hisenda i Ocupació

Tipus de document
:   Edicte

Notificació a Vicente Utreras Escudero. [2008/11597]  
S'ha intentat la notificació expressa a cada un dels interessats que més avant s'indiquen, i com no s'ha pogut practicar, en virtut del que disposen els articles 59.4 de la Llei 30/92 de 26 novembre, de Règim Comú de les Administracions Públiques i del Procediment Administratiu Comú, modificada per la Llei 4/1999, de 13 de gener, per mitjà del present anunci se'ls notifiquen les provisions dictades per la Direcció Territorial dels Servicis Territorials d'Economia i Hisenda d'Alacant, per les quals s'acorda la iniciació d'expedients de cancel·lació de les inscripcions en el Registre d'Establiments Autoritzats per la Instal·lació de Màquines Recreatives i d'Atzar, corresponents a locals sobre els quals la Unitat de Policia Autonòmica ha informat que ja no existixen com a locals d'hostaleria, per la qual cosa han perdut els requisits o pressupòsits que van servir de base per anotar-los en el registre, en virtut del que disposa l'últim paràgraf de l'article 35.1 del Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar (DOGV 11.09.2006).   
Per tal que els interessats puguen conéixer íntegrament l'acte i en quede constància, podran comparéixer en el termini de deu dies hàbils, des de la publicació del present anunci, en la seu dels Servicis Territorials d'Economia i Hisenda, Secció Administrativa de Joc, situada al c/Churruca, núm. 25, d'Alacant.  
Una vegada transcorregut el dit termini sense que es produïsca la compareixença, es tindrà per practicada la notificació corresponent i per iniciat el termini de deu dies que es concedix per a la presentació de les al·legacions que s'estimen convenients, d'acord amb el que disposa l'article 79 de la Llei 30/92, de 26 de novembre, de Règim Comú de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
I perquè servisca de notificació als interessats consignats abans, s'expedix el present edicte.  
Alacant, 16 de setembre de 2008.- El director territorial: Eleuterio Hernández García.
Diari Oficial de la Generalitat Valenciana


Sumari del DOGV 5698, del 07-02-2008 (2008/908)

Nomenament de María Jesús Blasco Encinas com a funcionària de carrera, tècnica d'administració general.
-------------------------------------------------------------------------------------------------------

### Dades del document

Número de DOGV
:   5698

Data del DOGV
:   07-02-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/908


Data del document
:   30-01-2008

Organisme emissor
:   Ajuntament de l'Eliana

Tipus de document
:   Resolució

Descriptors 

:   * Eliana, l'
    * concurs administratiu
    * funcionari
    * administració local

Nomenament de María Jesús Blasco Encinas com a funcionària de carrera, tècnica d'administració general. [2008/908]  
Es fa públic que per Decret d'Alcaldia número RE072631, de data 12 de desembre de 2007, María Jesús Blasco Encinas, amb DNI 31276485-H, ha sigut nomenada funcionària de carrera d'aquest ajuntament, com a tècnica d'administració general, escala d'administració general, subescala tècnica, grup A.   
L'Eliana, 30 de gener de 2008.- L'alcalde: José María Ángel Batalla.
Diari Oficial de la Generalitat Valenciana


Sumari del DOGV 5855, del 23-09-2008 (2008/10444)

Notificació a Roberto Gonzalvez Araez. Expedient número DIC-06/0742. Elx.
-------------------------------------------------------------------------

### Dades del document

Número de DOGV
:   5855

Data del DOGV
:   23-09-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/10459


Data del document
:   17-07-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Roberto Gonzalvez Araez. Expedient número DIC-06/0742. Elx. [2008/10334]  
Pel fet d'haver resultat infructuoses les gestions realitzades per a efectuar la notificació adreçada a Roberto Gonzálvez Araez a l'adreça següent: c/ Olegari Domarco, 75, del terme municipal d'Elx, d'acord amb el que preveu l'article 59 de Llei 30/1992, de règim jurídic de les administracions públiques i del procediment administratiu comú, se li dóna audiència expressa mitjançant aquest edicte.  
Acte que es notifica: admissió a tràmit de l'expedient DIC-06/0742  
Expedient DIC-06/0742. Elx. Declaració d'interés comunitari per a un centre docent promogut per Royal Ld Area Holdings, SL.  
Admés a tràmit l'expedient més amunt detallat, i atés que hi consteu com a veí limítrof de la parcel·la en què es pretén realitzar l'esmentada instal·lació, d'acord amb l'article 37 de la Llei 10/2004, sobre sòl no urbanitzable i l'article 459.c) del Reglament d'ordenació i gestió territorial i urbanística, aprovat per Decret 67/2006 del Consell, us comuniquem que l'expedient es troba en el Servei Territorial d'Ordenació del Territori d'Alacant, de la Direcció General d'Ordenació del Territori, siti a l'avinguda d'Aguilera, 1, 5ª planta, d'Alacant, perquè pugueu al·legar, reclamar o suggerir el que cregueu oportú en el termini de vint dies hàbils.  
Aquesta comunicació es verifica per edictes de conformitat amb el que estableix l'article 59.4 de la Llei 30/1992, de règim jurídic de les administracions públiques i del procediment administratiu comú.  
L'horari d'atenció al públic és el següent: matins dels dies hàbils, de 9.00 a 14.00 hores.  
Alacant, 17 de juliol de 2008.- La directora general d'Ordenació Territorial, p. s. (article 7 del Decret 131/2007), la secretària autonòmica del Medi Ambient, Aigua, Urbanisme i Habitatge: M. Ángeles Ureña Guillém.
Diari Oficial de la Generalitat Valenciana


Sumari del DOGV 5876, del 22-10-2008 (2008/11061)

Informació pública del projecte modificat d'obres de construcció d'infraestructures en la urbanització Platgetes de Bellver.
----------------------------------------------------------------------------------------------------------------------------

### Dades del document

Número de DOGV
:   5876

Data del DOGV
:   22-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11370


Data del document
:   11-09-2008

Organisme emissor
:   Ajuntament d'Orpesa

Tipus de document
:   Informació Pública

Descriptors 

:   * Orpesa
    * administració local
    * pla d'urbanisme

Informació pública del projecte modificat d'obres de construcció d'infraestructures en la urbanització Platgetes de Bellver. [2008/11416]  
S'ha presentat projecte modificat d'obres de construcció d'infraestructures en la urbanització Platgetes de Bellver d'Orpesa, redactat pels enginyers Samuel Marca Doménech i José Luis Navarro García i per l'arquitecte Carlos Garrido Siero, amb un pressupost de 2.566.767,20 euros, IVA inclòs, i atés el que disposa l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es va resoldre sotmetre a informació pública el projecte esmentat, per un termini de 20 dies hàbils, comptats a partir de l'endemà de la publicació d'este anunci en el Diari Oficial de la Comunitat Valenciana.  
La documentació indicada podrà ser consultada a l'oficina tècnica de l'Ajuntament d'Orpesa, situada al carrer del Degà Martí, núm. 3 d'Orpesa, i s'hi podran presentar durant el termini indicat en el paràgraf anterior les al·legacions que es consideren convenients.  
Orpesa, 11 de setembre de 2008.- L'alcalde: Rafael Albert Roca.
Diari Oficial de la Generalitat Valenciana


Sumari del DOGV 5799, del 04-07-2008 (2008/7486)

Informació pública de l'expedient de modificació puntual de l'UZI-5 Bastá del Pla General de Castalla.
------------------------------------------------------------------------------------------------------

### Dades del document

Número de DOGV
:   5799

Data del DOGV
:   04-07-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/7486


Data del document
:   03-06-2008

Organisme emissor
:   Ajuntament de Castalla

Tipus de document
:   Informació Pública

Descriptors 

:   * Castalla
    * administració local
    * pla d'urbanisme

Informació pública de l'expedient de modificació puntual de l'UZI-5 Bastá del Pla General de Castalla. [2008/7486]  
José Luis Prats Hernández, alcalde president de l'Ajuntament de Castalla, fa saber:  
Que per Acord de l'Ajuntament en Ple, en la sessió celebrada amb caràcter ordinari el dia 26.09.2007, es va acordar:  
- Sotmetre a informació pública durant el termini d'un mes, en el Diari Oficial de la Comunitat Valenciana i en un diari no oficial d'àmplia difusió en la localitat, l'expedient de modificació puntual de l'UZI-5 Bastá del Pla General de Castalla, tramitat a fi de redelimitar la parcel·la d'equipament rp-ID existent en tal sector, traslladant part d'aquesta a una altra illa, per a poder incloure distints servicis públics i segons la documentació aportada per la mercantil Laboratorio De Proyectos, SL, en qualitat d'adjudicatària del pertinent contracte.   
- Sol·licitar a la Conselleria de Medi Ambient, Aigua, Urbanisme i Habitatge l'emissió de cèdula territorial d'urbanització a fi de certificar la viabilitat de la iniciativa plantejada.   
- Suspendre l'atorgament de llicències d'activitat, parcel·lació de terrenys, edificació i demolició per a l'entorn afectat per la modificació.  
- Notificar el present acord als interessats perquè en prenguen coneixement i als efectes oportuns.  
- Habilitar l'alcalde president perquè realitze les actuacions necessàries a fi de complir al present acord.  
Castalla, 3 de juny de 2008.- L'alcalde president: José Luis Prats Hernández.
Diari Oficial de la Generalitat Valenciana


Sumari del DOGV 5747, del 22-04-2008 (2008/4934)

Informació pública de l'aprovació inicial del nou PGOU.
-------------------------------------------------------

### Dades del document

Número de DOGV
:   5747

Data del DOGV
:   22-04-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/4934


Data del document
:   15-04-2008

Organisme emissor
:   Ajuntament del Ràfol d'Almúnia

Tipus de document
:   Informació Pública

Descriptors 

:   * Ràfol d'Almúnia , el
    * pla d'urbanisme
    * administració local

Informació pública de l'aprovació inicial del nou PGOU. [2008/4934]  
Aquest ajuntament del Ràfol d'Almúnia (Alacant), en sessió plenària del passat dia 10 d'abril de 2008, va acordar aprovar inicialment el nou PGOU redactat per l'arquitecte Carlos Navarro Mestre, així com els distints documents annexos a aquest, entre els quals hi ha: document consultiu, informe de sostenibilitat ambiental i estudi de paisatge.  
Cosa que es publica als efectes que disposa l'article 83.2 a) de la Llei 16/2005, de 30 de desembre, de la Generalitat, Urbanística Valenciana; els documents esmentats queden exposats al públic, pel termini de tres mesos, comptats a partir de la data de publicació del present edicte en el Diari Oficial de la Comunitat Valenciana, i es podrà examinar el nou Pla General d'Ordenació Urbana en el Departament d'Urbanisme d'aquest ajuntament o local habilitat a l'efecte; durant aquest període podran formular-se les al·legacions que s'estimen pertinents.  
El Ràfol d'Almúnia, 15 d'abril de 2008.- L'alcalde: Alejandro Pastor Furió.
Diari Oficial de la Generalitat Valenciana


Sumari del DOGV 5784, del 13-06-2008 (2008/6624)

Informació pública del projecte de les obres de recobriment de la séquia de Sollana al cami Parada de l'Olivera al terme municipal d'Algemesí (València).
---------------------------------------------------------------------------------------------------------------------------------------------------------

### Dades del document

Número de DOGV
:   5784

Data del DOGV
:   13-06-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/6624


Data del document
:   21-05-2008

Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Informació Pública

Informació pública del projecte de les obres de recobriment de la séquia de Sollana al cami Parada de l'Olivera al terme municipal d'Algemesí (València). [2008/6624]  
En el marc de les relacions establides entre la conselleria de Medi Ambient, Aigua, Urbanisme i Habitatge i l'Entitat Pública de Sanejament d'Aigües Residuals de la Comunitat Valenciana, per a la realització d'obres d'infraestructures d'abastiment d'aigua, de conformitat amb l'Ordre de data 9 de novembre de 1999 (DOGV núm. 3633, de 25.11.1999), en relació amb la disposició addicional quinta de la Llei 14/2007, de 26 de desembre, de Mesures Fiscals, de Gestió Administrativa i Financera i d'Organització de la Generalitat, i amb l'article 3.5 del Decret 131/2007, de 27 de juliol, pel qual s'aprova el Reglament Orgànic i Funcional de l'esmentada conselleria, la Direcció General de l'Aigua de l'esmentada conselleria ha aprovat tècnicament el projecte de referència; i com a conseqüència, prèviament a la seua aprovació definitiva, es disposa l'obertura d'un període d'informació pública.  
Objecte: consultar l'esmentat projecte, a fi de poder formular-hi al·legacions, a l'empara de les normes reguladores tant del procediment administratiu comú, com del domini públic, als efectes de:  
- Afectació de béns i drets públics i privats que puguen representar les obres.  
- Afectacions al domini públic.  
Termini: 30 dies hàbils des de l'endemà de la publicació d'aquest anunci en el Diari Oficial de la Comunitat Valenciana.  
Informació:  
- Entitat Pública de Sanejament d'Aigües Residuals de la Comunitat Valenciana, carrer Álvaro de Bazán, núm. 10-entresòl., 46294 València.  
- Séquia Reial del Xúquer, plaça del Correu Vell, 6, 46345 València.  
València, 21 de maig de 2008.- El president del Consell d'Administració: José Ramón García Antón.
Diari Oficial de la Generalitat Valenciana


Sumari del DOGV 5831, del 20-08-2008 (2008/10327)

Informació pública d'autorització administrativa per a la instal·lació de gas natural. Expedient: CBREDE/2008/18/46.
--------------------------------------------------------------------------------------------------------------------

### Dades del document

Número de DOGV
:   5831

Data del DOGV
:   20-08-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/10217


Data del document
:   16-07-2008

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública d'autorització administrativa per a la instal·lació de gas natural. Expedient: CBREDE/2008/18/46. [2008/10824]  
Als efectes previstos en l'article 73 de la Llei 34/1998, de 7 d'octubre, BOE de 08.10.1998, del Sector d'Hidrocarburs, en la ITC-ICG01 del Reial Decret 919/2006, de 28 de juliol, BOE de 04.09.2006, pel qual s'aprova el reglament tècnic de distribució i utilització de combustibles gasosos i les seues instruccions tècniques complementàries, i en l'article 78 del Reial Decret 1434/2002, de 27 de desembre, BOE de 31.12.2002, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública per a la seua autorització administrativa la instal·lació de gas natural que s'indica:   
Expedient: CBREDE/2008/18/46.  
Peticionari: Gas Natural CEGAS, SA.  
Emplaçament/zona geogràfica: Algar de Palancia.   
Projecte: xarxa de distribució de gas natural al terme municipal d'Algar de Palancia.  
Punt/s de connexió: pla 3021-IO 7.1 Rev. 00.  
Fases d'expansió (segons pla): pla 3376-AG 8.1 Rev. 00.  
Pressió/ons (MPA; MPB; APA; APB): 0,4 bar - 4 bar.  
Pressupost: 160.083 € (cent seixanta mil huitanta-tres euros).  
El que es fa públic perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar el projecte en el Servici Territorial d'Energia de València, situat al carrer Gregorio Gea, 27 de València, així com presentar en este Servici Territorial les al·legacions (en dos exemplars) que consideren oportunes en el termini de vint dies comptadors a partir de l'endemà de la publicació d'este anunci.  
València, 16 de juliol de 2008.- El cap del Servici Territorial d'Energia: Enrique Climent Sirvent.
Diari Oficial de la Generalitat Valenciana


Sumari del DOGV 5850, del 16-09-2008 (2008/10843)

Informació pública del document consultiu per a l'avaluació ambiental estratègica de la revisió del Pla General d'Ordenació Urbana.
-----------------------------------------------------------------------------------------------------------------------------------

### Dades del document

Número de DOGV
:   5850

Data del DOGV
:   16-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/10665


Data del document
:   13-08-2008

Organisme emissor
:   Ajuntament d'Elda

Tipus de document
:   Informació Pública

Descriptors 

:   * Elda
    * administració local
    * pla d'urbanisme

Informació pública del document consultiu per a l'avaluació ambiental estratègica de la revisió del Pla General d'Ordenació Urbana. [2008/10969]  
El Ple de l'Ajuntament, en la sessió celebrada el dia 31 de juliol de 2008, va aprovar el document consultiu per a l'avaluació ambiental estratègica de la revisió del Pla General d'Elda, i va iniciar el procés previst en la Llei 9/2006, de 28 d'abril, sobre avaluació dels efectes de determinats plans i programes en el medi ambient, així com el plans de participació pública regulat pel Decret 120/2006, d'11 d'agost, que aprova el Reglament de Paisatge de la Comunitat Valenciana, que ha d'acompanyar l'estudi de paisatge de la revisió del Pla General.  
Se sotmet a informació pública el document aprovat i el desplegament del plans de participació pública amb les fases i activitats del procés.  
La documentació pot consultar-se en l'Ajuntament d'Elda, Urbanisme, plaça de la Constitución, s/n, i en la pagina web de l'Ajuntament d'Elda, www.elda.es.  
Elda, 13 d'agost de 2008.- El tinent d'alcalde: Arturo Collados López.